text: Irin yakukuwan basasa da ke faruwa, tsaurin ra'ayi na addini da mazhaba ido rufe; rashin tabbas na siyasa; yaduwar ayyukan ta'addanci da rashin tausayi, bayyanar kungiyoyi masu tsaurin ra'ayi da dabi'ar dabbanci ta zamanin jahiliyya, wadanda suke tsaka kirazan mutane da tauna zukatansu; ‘yan bindiga dadin da suke kashe kananan yara da mata; suna gille kawukan mazaje da kuma keta hurumin sauran mutane, sannan a wasu ma suna aikata wadannan ayyuka abin kunya da tada hankula ne a karkashin tuta ta addini; dukkanin wadannan ayyuka ne da ake iya ganin hannayen shaidanci da girman kan kungiyoyin leken asiri na ‘yan kasashen waje da ‘yan amshin shatansu na gwamnatocin wannan yankin da suke kutsawa lamurran kasashe da bakanta rayuwar al'ummomin wadannan kasashen.